**PASLAUGŲ SUTARTIS**

Vilnius

2025-06-04 d. Nr. AP250621/SR-51

Vilniaus Ozo gimnazija, įmonės kodas 190009014, adresas Ozo g. 39, Vilnius, atstovaujamas direktoriaus Edgaro Gervaičio, veikiančio(s) pagal Lietuvos Respublikos įstatymus (toliau vadinama – Užsakovas), ir fizinis asmuo ......................**,** adresas....................., veikiančio(s) pagal gyventojo individualios veiklos vykdymo Lietuvoje pažyma nr. 512357, (toliau vadinama – Paslaugų teikėjas), toliau kartu ar atskirai vadinami Šalimis, sudarė šią sutartį (toliau vadinama – Sutartis).

**I, Sutarties objektas**

* 1. Paslaugų teikėjas įsipareigoja teikti kompiuterinės pedagogų tarifikacijos programos VIRA 3 T (toliau – programinė įranga) priežiūros darbus, programinės įrangos klaidų pataisymus, Užsakovo darbuotojų konsultavimą (toliau – Paslaugos), o Užsakovas įsipareigoja priimti Paslaugas ir sumokėti už jas Sutartyje nustatyta tvarka ir sąlygomis.
	2. Pirkimas laikomas žaliuoju pirkimu, Pirkimas laikomas žaliuoju pirkimu, nes taikomi aplinkos apsaugos kriterijai, patvirtinti Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo (2022 m. gruodžio 13 d. įsakymo Nr. D1-401 redakcija) 4.4.3 papunkčiu: perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos (informacinių sistemų priežiūros paslaugos)

**II. Sutarties Šalių įsipareigojimai**

2.1. Paslaugų teikėjas įsipareigoja:

* + 1. teikti Paslaugas Užsakovui pagal Sutartį už Paslaugų kainą, savo rizika bei sąskaita kaip įmanoma rūpestingai bei efektyviai, įskaitant, bet neapsiribojant, Paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias;
		2. nedelsdamas raštu informuoti Užsakovą apie bet kurias aplinkybes, kurios trukdo ar gali sutrukdyti Paslaugų teikėjui užbaigti Paslaugų teikimą Sutartyje nustatytu terminu;
		3. nenaudoti Užsakovo ženklų ar pavadinimo jokioje reklamoje, leidiniuose ar kitur be išankstinio raštiško Užsakovo sutikimo;
		4. užtikrinti, kad Sutarties sudarymo momentu ir visą jos galiojimo laikotarpį Paslaugų teikėjas turėtų reikiamą kvalifikaciją ir patirtį, reikalingą norint teikti Paslaugas;
		5. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose;
		6. Sutarties 1.1. punkte nurodytas paslaugas teikti darbo dienomis ir darbo laiku nuo 8.00 val. iki 17.00 val.;
		7. Sutarties 1.1. punkte nurodytas paslaugas teikti kokybiškai ir laiku elektroninio ryšio pagalba;
		8. savo sąskaita pašalinti suteiktų paslaugų trūkumus, atsiradusius dėl Paslaugų teikėjo kaltės.

2.2. Užsakovas įsipareigoja:

* + 1. suteikti Paslaugų teikėjui reikalingą Sutartyje nurodytoms paslaugoms teikti informaciją, išskyrus valstybės paslaptį sudarančią informaciją;
		2. atsiskaityti už pagal Sutartį suteiktas paslaugas Sutartyje nustatytomis sąlygomis ir tvarka;
		3. be Paslaugų teikėjo raštiško sutikimo neparduoti ir / ar neperduoti tretiesiems asmenims bei kaip nors kitaip neplatinti programinės įrangos ar dokumentacijos, susijusios su programine įranga.

**III. Kaina ir atsiskaitymų tvarka**

* 1. Už Sutarties 1.1. punkte paminėtas, tinkamai suteiktas, paslaugas Užsakovas moka paslaugų teikėjui 73.00(Septyniasdešimt trys) Eur už kiekvieną mėnesį. Iš viso už metus 876(Aštuoni šimtai septyniasdešimt šeši) Eur.

3.2. Bet kuri sutarties šalis sutarties galiojimo metu turi teisę inicijuoti sutartyje numatytų įkainių perskaičiavimą (keitimą) ne anksčiau kaip po 6 (mėnesių) nuo sutarties pasirašymo dienos (*jeigu perskaičiavimas jau buvo atliktas – nuo paskutinio perskaičiavimo pagal šį punktą dienos*), jeigu paslaugų kainų pokytis (k), apskaičiuotas kaip nustatyta 3.5 papunktyje, viršija 10 procentų. Atlikdamos perskaičiavimą šalys vadovaujasi Lietuvos statistikos departamento viešai Oficialiosios statistikos portale paskelbtais Rodiklių duomenų bazės duomenimis, iš kitos šalies nereikalaudamos pateikti oficialaus Lietuvos statistikos departamento ar kitos institucijos išduoto dokumento ar patvirtinimo.

3.3. Šalys privalo susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinės sutarties vertę.

3.4 Perskaičiuotieji įkainiai taikomi užsakymams, pateiktiems po to, kai šalys sudaro susitarimą dėl įkainių perskaičiavimo.

3.5. Nauji įkainiai apskaičiuojami pagal formulę:

$a\_{1}=a+\left(\frac{k}{100}×a\right)$, kur:

a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo);

a1 – perskaičiuotas (pakeistas) įkainis (Eur be PVM);

k – pagal vartotojų kainų indeksą (*pasirenkamas bendras „Vartojimo prekės ir paslaugos“)* apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

 $k =\frac{Ind\_{naujausias}}{Ind\_{pradžia}}×100-100$, (proc.), kur:

Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas Vartojimo prekių ir paslaugų indeksas (*pasirenkamas bendras „Vartojimo prekės ir paslaugos“;*

Indpradžia – laikotarpio pradžios datos (mėnesio) Vartojimo prekių ir paslaugų indeksas (*pasirenkamas bendras „Vartojimo prekės ir paslaugos“*.Pirmojo perskaičiavimo atveju laikotarpio pradžia (mėnuo) yra sutarties pasirašymo mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

3.6. Skaičiavimams indeksų reikšmės imamos **keturių** skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki **vieno** *(Lietuvos statistikos departamentas pokyčius skelbia apvalindamas iki vieno skaitmens po kablelio)* skaitmens po kablelio, o apskaičiuotas įkainis „a“ suapvalinamas iki **dviejų.**

3.7. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.

* 1. Užsakovas už suteiktas paslaugas Paslaugų teikėjui sumoka per 30 (trisdešimt) dienų po sąskaitos faktūros už suteiktas Paslaugas gavimo dienos.
	2. Sąskaitos faktūros už suteiktas paslaugas siunčiamos per SABIS.
	3. Užsakovui sąskaita faktūrą Paslaugų teikėjas pateikia kiekvieno kalendorinio mėnesio pabaigoje už tą mėnesį suteiktas paslaugas.
	4. Užsakovui, laiku nesumokėjus Paslaugų teikėjui už suteiktas paslaugas pagal pateiktas sąskaitas faktūras, Paslaugų teikėjas turi teisę sustabdyti paslaugų teikimą iki įsiskolinimo padengimo.

**IV. Sutarties Šalių atsakomybė ir ginčų sprendimas**

* 1. Užsakovas atsako už tikslų Sutarties užduočių formulavimą, o Paslaugų teikėjas atsako už jų kokybišką ir savalaikį atlikimą.
	2. Sutarties šalis, uždelsusi laiku pagal Sutartį įvykdyti savo įsipareigojimus, už kiekvieną uždelstą dieną moka 0,02 proc. dydžio delspinigius nuo neįvykdytų įsipareigojimų vertės.
	3. Užsakovas delspinigius išskaičiuoja iš Paslaugų teikėjui už Paslaugas mokėtinų sumų ir apie tai raštu informuoja Paslaugų teikėją.
	4. Paslaugų teikėjui nevykdant arba netinkamai vykdant Sutartimi prisiimtus įsipareigojimus, taip pat tuo atveju, jei Paslaugų teikėjui iškeliama bankroto ar restruktūrizavimo byla, Užsakovas turi teisę Sutartį nutraukti įspėjęs Paslaugų teikėją Sutartyje nustatytais terminais. Nutraukus Sutartį, Paslaugų teikėjas padengia Užsakovo dėl to patirtus nuostolius.
	5. Vykdytojas neatsako už Užsakovo vedamą apskaitą, jos rezultatų teisingumą ir neatlygina su tuo susijusių nuostolių.
	6. Visi ginčai sprendžiami derybų būdu, o jeigu ginčo nepavyksta išspręsti derybų būdu per 20 (dvidešimt) dienų nuo nesutarimo paaiškėjimo dienos, Lietuvos Respublikos teisme pagal Užsakovo buveinės vietą.

**V. Nenugalima jėga (force majeure)**

* 1. Šalis atleidžiama nuo atsakomybės už [Sutarties](http://172.30.16.50/Litlex/LL.DLL?Tekstas=1?Id=80710&Zd=sutar&BF=4#341z#341z) neįvykdymą, jeigu ji įrodo, kad [Sutartis](http://172.30.16.50/Litlex/LL.DLL?Tekstas=1?Id=80710&Zd=sutar&BF=4#342z#342z) neįvykdyta dėl aplinkybių, kurių ji negalėjo kontroliuoti bei protingai numatyti [Sutarties](http://172.30.16.50/Litlex/LL.DLL?Tekstas=1?Id=80710&Zd=sutar&BF=4#343z#343z) sudarymo metu, ir kad negalėjo užkirsti kelio šių aplinkybių ar jų pasekmių atsiradimui (*force majeure*).
	2. Šalis, negalinti vykdyti pagal šią [Sutartį](http://172.30.16.50/Litlex/LL.DLL?Tekstas=1?Id=80710&Zd=sutar&BF=4#344z#344z) savo įsipareigojimų dėl nenugalimos jėgos aplinkybių veikimo, privalo raštu apie tai pranešti kitai Šaliai per 10 (dešimt) dienų nuo tokių aplinkybių atsiradimo pradžios.
	3. Nenugalima jėga (*force majeure*) laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (*force majeure*) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (*force majeure*) aplinkybes liudijančių pažymų išdavimo tvarkos patvirtinimo“.
	4. Nenugalima jėga (*force majeure*) nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t.y. Lietuvoje, jos ūkyje pasitaikančios aplinkybės, sąlygos, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos.
	5. Jeigu yra 5.1 punkte nurodytos aplinkybės, dėl kurių reikia sustabdyti tam tikrų Paslaugų suteikimą, tai jų atlikimo laikas turi būti pratęstas, kol tų aplinkybių nebeliks, pridedant pakankamą laikotarpį Paslaugų teikimui atnaujinti.
	6. Nenugalimos jėgos aplinkybėms pasibaigus, toliau vykdomi [Sutartyje](http://172.30.16.50/Litlex/LL.DLL?Tekstas=1?Id=80710&Zd=sutar&BF=4#346z#346z) numatyti Šalių įsipareigojimai, jei nesusitarta kitaip.
	7. Jeigu nenugalimos jėgos aplinkybės ir jų padariniai tęsiasi ilgiau negu 1 (vieną) mėnesį, kiekviena Šalis turi teisę atsisakyti vykdyti savo įsipareigojimus ir nutraukti [Sutartį](http://172.30.16.50/Litlex/LL.DLL?Tekstas=1?Id=80710&Zd=sutar&BF=4#347z#347z).

**VI. Konfidencialumas**

* 1. Bet kokia žodžiu ar raštu iš Šalių gauta informacija apie gamybą, paslaugas, technologiją ar veiklą, kuri nėra skirta viešam naudojimui ir nėra viešai skelbta, yra laikoma konfidencialia.
	2. Šios Sutarties galiojimo metu bei Sutarčiai pasibaigus Šalys susitaria išlaikyti ir neatskleisti jokioms trečiosioms šalims bet kokios konfidencialia laikomos informacijos, gautos iš kitos Šalies.

**VII. Sutarties keitimas ir kitos sąlygos**

* 1. Sutarties sąlygos Sutarties galiojimo laikotarpiu gali būti keičiamos vadovaujantis Viešųjų pirkimų įstatymo 89 straipsnio dalimi.
	2. Sutartis pradeda galioti nuo 2025-06-01 ir galioja 12 (dvylika) mėnesių. Jeigu pasibaigus paminėtam laikotarpiui šalys nepraneša apie sutarties nutraukimą, sutartis laikoma pratęsta kitam tokiam pat laikotarpiui.
	3. Sutartis netenka galios, kai pasibaigia jos galiojimo terminas, Sutarties Šalys susitaria nutraukti Sutartį arba kai viena Sutarties Šalis nutraukia Sutartį joje išdėstyta tvarka.
	4. Paslaugų teikėjas turi teisę vienašališkai nutraukti Sutartį tik dėl svarbių priežasčių. Tokiu atveju Paslaugų teikėjas turi visiškai atlyginti Užsakovo patirtus nuostolius. Apie tokį Sutarties nutraukimą Paslaugų teikėjas raštu praneša Užsakovui prieš 30 (trisdešimt) dienų.
	5. Užsakovas vienašališkai Sutartį turi teisę nutraukti, jei Paslaugų teikėjas Paslaugas teikia netinkamai / ir / ar nekokybiškai ir / ar nevykdo kitų Sutartyje numatytų Paslaugų teikėjo įsipareigojimų. Tokiu atveju Užsakovas Paslaugų teikėją apie Sutarties nutraukimą privalo įspėti ne vėliau kaip prieš 30 (trisdešimt) dienų iki Sutarties nutraukimo dienos.
	6. Nei viena iš Sutarties Šalių neturi teisės perduoti trečiajai šaliai sutartinių įsipareigojimų ir teisių be raštiško kitos Sutarties Šalies sutikimo.
	7. Sutarties Šalių tarpusavio santykiai, neaptarti Sutartyje, reguliuojami įstatymų ir kitų teisės aktų, reglamentuojančių atlygintinų paslaugų teikimą, nustatyta tvarka.
	8. Pasikeitus Sutarties Šalių adresams, telefonų ir telefaksų numeriams, banko rekvizitams, Sutarties Šalys apie tai nedelsdamos raštu informuoja viena kitą.
	9. Sutarties Šalys gauna po vieną Sutarties egzempliorių, kurie turi vienodą teisinę galią.

**VIII. Sutarties šalių adresai ir rekvizitai**

|  |  |  |
| --- | --- | --- |
| **Paslaugų teikėjas** |  | **Užsakovas** |
| Fizinis asmuo............. |  | Vilniaus Ozo gimnazija |
|  |  | Ozo g. 39, Vilnius |
| Gyventojo individualios veiklos vykdymo Lietuvoje pažyma nr. 512357 |  | Įmonės kodas 190009014 |
| PVM mokėtojo kodas: Ne PVM mokėtojas |  | PVM mokėtojo kodas: Ne PVM mokėtojas |
| Tel....................El. Paštas: ............................ |  | Telefonas: +370 620 64752El. p. rastine@ozo.vilnius.lm.lt |
| Antanas Sutkauskis\_\_\_\_\_\_\_\_\_\_\_\_ |  | Direktorius \_\_\_\_\_\_\_ Edgaras Gervaitis |
|  |  | A.V. |